पाएं अपने शहर की ताज़ा ख़बरें और फ्री ई-पेपरडाउनलोड करें
आज यह खबर उन लाेगाें के लिए खास रूप से मायने रखती है जाे काेराेना वायरस संक्रमण काे मजाक में ले रहे हैं। इन लाेगाें ने बार-बार आग्रह, प्रचार-प्रसार व काेराेना की वजह से हाे रही माैताें की जानकारी देने के बावजूद बाजार में व्यर्थ घूमना नहीं छाेड़ा। ऐसे लाेगाें के खिलाफ अब पुलिस प्रशासन ने और अधिक सख्ती बढ़ा दी है।
राज्य सरकार के रेड अलर्ट जन अनुशासन पखवाड़े के पहले ही दिन पुलिस ने शहर में बेवजह घूमते 32 लाेगाें का पकड़ा। इन लाेगाें से पूछताछ की ताे काेई संताेषजनक जवाब नहीं मिला। इस पर उक्त सभी लाेगाें काे 14 दिन के लिए संस्थागत क्वारेंटाइन कर दिया गया है।
सुबह 11 बजे तक रही भारी चहल-पहल
नई गाइडलाइन जारी होने के बाद साेमवार काे पहले दिन सुबह 11 बजे तक बाजारों में भारी चहल-पहल रही। कई मार्गों पर तो जाम की स्थिति उत्पन्न हो गई। खरीदारी के लिए लोगों को हड़बड़ाहट में देखा गया। दो दिन बाद खुलने के कारण बैंकों में भी काफी भीड़ रही। बैंकों का समय भी सुबह 10 से दोपहर 2 बजे तक किया गया है।
सब्जी मंडी तथा किराना की दुकानों पर काफी भीड़ देखी गई। कहीं भी इस दौरान सोशल डिस्टेंसिंग का पालन दिखाई नहीं दिया। इसकी पालना के लिए तैनात किया गया अमला सुबह 11 बजे हरकत में आया और लोगों को बाजारों से खदेड़ना शुरू किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn